
    27
 సుభద్ర జ్యోతితో వెళ్ళిపోతుండగా ఎదురింటి గేటు దగ్గర పంకజం నిలబడింది. ఆ తల్లీ కూతుళ్ళను వింతగా చూస్తుండగా సుభద్ర చూపు కూడా పంకజమ్మీద పడింది. పంకజం పలుకరింపుగా చిరునవ్వు నవ్వింది. తానెవరో తెలీకుండా ఆమె ఎందుకట్లా నవ్విందో సుభద్రకు అర్థం కాలేదు. పంకజం పలుకరించింది- "క్షమించాలి. వారు మీకేమవుతారో తెలుసుకోవచ్చా?" సుభద్ర తాపీగా సమాధానం చెప్పింది- "మా తమ్ముడు." పంకజం గేటు విడిచి సుభద్రను చేరుకుని అడిగింది- "వచ్చి వెళ్ళిపోతున్నారే?" సుభద్రకు ఏం చెప్పాలో తోచలేదు. "మిమ్మల్ని వుండమని అడగలేదా వారు?" "అదేంకాదు! నేనే వెళ్ళిపోతున్నాను." ఆ మాట పంకజం నమ్మినట్టు లేదు. అందుకే మాట మార్చింది. "మీ పేరు." "సుభద్ర!" "మీకేం అభ్యంతరం లేకపోతే మా ఇంట్లో కాసేపు కూచోవచ్చు గదా!" "మీరు..." "మీక్కావల్సినదాన్నే! పేరు పంకజం...రండి...ప్లీజ్-" అంటూ సుభద్ర చేతిలో సూటుకేసు తీసుకుంది. పంకజం అభ్యర్థనని సుభద్ర కాదనలేకపోయింది. పంకజం వాళ్ళని సాదరంగా తనింట్లోకి తీసుకువెళ్ళింది. ముగ్గురూ హాల్లోకి వచ్చేరు. ఆ హాలు కళకళలాడుతోంది. ఎంతో కళాత్మకంగా వుంది. ముఖ్యంగా గోడలమీద పంకజం నాట్య విన్యాసాలూ సుభద్రను బాగా ఆకర్షించాయి. "మీరు డేన్సరా!" అనడిగింది ఆత్రంగా. అవునన్నట్టు తలూపింది పంకజం. "మా జ్యోతికి డాన్సంటే చాలా ఇష్టం!" అన్నది సుభద్ర. పంకజం జ్యోతిని ఆప్యాయంగా దగ్గిరకు తీసుకుంది. తన పక్కనే జ్యోతిని కూచోబెట్టుకుంటూ సుభద్రను కూచోండి" అని అన్నది. ముగ్గురూ సోఫాల్లో కూచున్నారు. క్షణం తర్వాత పంకజం మాట్లాడింది- "మీకు బాగా కావల్సినదాన్నంటూ మిమ్మల్నిక్కడికి తీసుకొచ్చేను. ఎట్లా కావల్సినదాన్నో మీకు తెలుసుకోవాలనివుంది. అవునా?" "అవును!" "నా పేరు పంకజమన్నాను. ఈ పేరు మీరింతకు మునుపు ఎప్పుడూ వినలేదా?" సుభద్ర ఏదో ఆలోచిస్తోంది. పంకజమే మళ్ళా మాట్లాడింది- "మీ తమ్ముడుగారు నా గురించి కొంతో గొప్పో చెప్పివుండాలి!" సుభద్ర లేదన్నట్టు తలూపింది. అప్పుడు పంకజం బుక్ సెల్ఫ్ లో వున్న ఆల్బమ్ తీసింది. దాన్ని సుభద్రకిచ్చింది. సుభద్ర ఆల్బమ్ తిరగేస్తుండగా పంకజం చెబుతోంది- "మీ తమ్ముడుగారు చెప్పకపోతే నేను చెబుతాను వినండి. మీ తమ్ముడూ, నేను క్లాస్ మేట్సుమి. ఆయన నన్ను ప్రేమించేరు. నేను కూడా ఆయన్ను ప్రేమించేను. పెళ్ళి చేసుకుంటే ఆయన్నే పెళ్ళాడాలని నిర్ణయం కూడా చేసుకున్నాను. కాణీ, విధి వక్రించింది..." సుభద్ర అప్పటికే వరూధినీ ప్రవరాఖ్యుల ఫోటో చూడనే చూసింది. ఆమెకేదో ముఖ్యమైన పాయింటు అప్పుడే గుర్తుకొచ్చినట్టు వెంటనే అనేసింది. "ఇంక చెప్పక్కర్లేదు. ఈ ఫోటో చూడటంతోటే నాకంతా అర్థమైపోయింది. జ్యోతీ-లే పోదాం!" అంటూ ఆల్బమ్ అక్కడ పారేసి జ్యోతిని చేత్తో లేవదీసింది. పంకజం కళ్ళల్లో నీళ్ళు తిరిగేయి. గొంతు పూడుకుపోగా "సుభద్ర గారూ" అన్నది.
 
 "చాలు చాల్లే! నీ నాటకాలింక కట్టిపెట్టు. నువ్వెవరో ఏమిటో తెలుసుకోకుండా రావడం నాదే తప్పు. ఎవర్తో తమ్ముడ్ని ప్రేమలో దించి, మోసంచేసి వాడి బ్రతుకు పాడుచేసిందని, ఆ రోజుల్లో అనుకునేవారు. ఆ పుణ్యాత్మురాలివి నువ్వేనని ఇప్పుడర్థమైంది." "ఆవేశపడకండి సుభద్రగారూ-నే చెప్పేది పూర్తిగా వినండి." "ఇంకేం వినాలి? వాడిని ప్రేమించినట్టు నటించి, నది దాటించి-కొట్టి అవమానించి పంపింది నువ్వుకాదూ?" "అవున్నేనే! ఆ పాపిష్టిదాన్ని నేనే!" "బంగారంలాంటి తమ్ముడు పిచ్చివెధవైపోయి దేశాలుపట్టుకు తిరుగుతుంటే-ఆ దిగులుతోనే అమ్మా నాన్న పోయేరు. ఆ పాపానికి మూల కారణం ఎవరు? నువ్వుగాదూ?" "నేనేనండీ! నేన్! కానీ- నా చేతుల్లో ఏమీ లేకుండానే అన్ని పాపాలూ నా చేతుల కంటుకున్నాయి. అది చెప్పడానికే మిమ్మల్ని పిలిచేను. ఆనాడు మీ తమ్ముడు నదిదాటి నా కోసం వచ్చేముందు-మీ తమ్ముడి ప్రాణాలు తీసేందుకు ఒక భయంకరమైన కుట్ర సాగుతున్నట్టు తెలుసుకున్నాను. సుళ్ళు తిరిగే నదిలో ఈది నా కోసం రావడం అతనికి సాహసమే కావచ్చు. నన్ను తీసుకెళ్ళే ప్రయత్నం చేసి వుంటే ఖచ్చితంగా అతని ప్రాణాలు పోయేవి. అదృష్టవశాత్తు ఆ కుట్ర నాకు తెలిసింది గనక మీ తమ్ముడింకా బతికి వున్నాడు. ఆ రోజు మసకచీకటి పడుతుండగా నేను నది ఒడ్డుకి బయలుదేరేను.
    * * *
 పంకజం చెబుతున్న గతం దృశ్య రూపంలో సాగుతోంది- వాతావరణం భీతావహంగా వుంది! ఆకాశాన్ని కారుమబ్బులు కమ్మేసేయి. ఈదురుగాలి వీధిలో జనం తుఫాన్ వస్తుందేమోనని ఆందోళనగా వున్నారు. దిగులుగా ఆకాశంవేపు చూస్తున్నారు. ఇట్నుంచి పడవలు వెళ్ళడంగానీ, అట్నుంచి రావడంగానీ బందు చేసినట్టు చెప్పుకుంటున్నారు. పంకజం వాళ్ళ ఇంటిముందు పెళ్ళి పందిరి తోరణాలతో వుంది. పెట్రోమాక్సులైట్లు వెలుగుతున్నాయి. ఎవరో అంటున్నారు- పడవలు బందైతే రావల్సిన బంధువులు సగమ్మంది రాలేదని- పంకజం ఆ మాట విన్నది అయినా శివుడొస్తాడనే ఆశ ఆమె గుండెల్లో చెరిగిపోలేదు. పడవలాగినా, ప్రళయమే వచ్చినా శివుడు లెక్కచెయ్యడు. తనకోసం తప్పకుండా నదిఒడ్డుకి వస్తాడు. తనని ఎవరూ చూడకుండా జాగ్రత్తపడి పంకజం ఇల్లువిడిచి వీధిలోకి వచ్చింది. ఒక ఇంటి ముందునుంచి వెడుతుంటే ఎవరో మనుషులు ఎదురు వస్తున్నట్టు పసిగట్టింది. వాళ్ళ కంటపడకుండా దాక్కోవాలనే ఉద్దేశంతో ఆమె ఆ ఇంటి అరుగుమీద నక్కి కూచుంది. ఆ మనుషులు ఏదో పదం పాడుకుంటూ వెళ్ళిపోయేరు.

    27
 subhadra jyotito vellipotundagaa edurinti getu daggara pankajam nilabadindi. aa talli koothullanu vintagaa chustundagaa subhadra chuupu kuudaa pankajammeeda padindi. pankajam palukarimpugaa chirunavvu navvindi. taanevaro telikunda aame endukatla navvindo subhadraku artham kaaledu. pankajam palukarinchindi- "kshaminchaali. vaaru meekemavutaro telusukovacha?" subhadra taapeegaa samadhanam cheppindi- "maa tammudu." pankajam getu vidichi subhadranu cherukuni adigindi- "vachi vellipotunnare?" subhadraku yem cheppalo thochaledu. "mimmalni vundamani adagaleda vaaru?" "adenkaadu! nene vellipotunnaanu." aa maata pankajam namminattu ledu. anduke maata maarchindi. "mee paeru." "subhadra!" "meekem abhyantaram lekapothe maa intlo kasepu koochovachhu gadaa!" "meeru..." "meekkaavalsinadaanne! paeru pankajam...randi...please-" antuu subhadra chetilo suutukesu teesukundi. pankajam abhyardhanani subhadra kaadanalekapoyindi. pankajam vaallani saadaramgaa tanintloki teesukuvellindi. mugguru halloki vacheru. aa haalu kalakalalaadutondi. entho kalaatmakamgaa vundi. mukhyamgaa godalameeda pankajam naatya vinyaasaaluu subhadranu baga aakarshinchaayi. "meeru densara!" anadigindi aatramgaa. avunannattu taluupindi pankajam. "maa jyotiki dansante chala ishtam!" annadi subhadra. pankajam jyotini aapyaayamgaa daggiraku teesukundi. tana pakkane jyotini koochobettukuntu subhadranu koochondi" ani annadi. mugguru sophallo kuuchunnaaru. kshanam tarvaata pankajam matladindi- "meeku baga kaavalsinadaannantuu mimmalnikkadiki teesukochenu. etla kaavalsinadaanno meeku telusukovalanivundi. avuna?" "avunu!" "naa paeru pankajamannanu. ee paeru meerintaku munupu eppuduu vinaleda?" subhadra edho aalochistondi. pankajame mallaa matladindi- "mee tammudugaaru naa gurinchi kontho goppo cheppivundaali!" subhadra ledannattu taluupindi. appudu pankajam buk self loo vunna albam teesindi. daanni subhadrakichindi. subhadra albam tiragestundagaa pankajam chebutondi- "mee tammudugaaru cheppakapothe nenu chebutaanu vinandi. mee tammuduu, nenu class metsumi. aayana nannu premincheru. nenu kuudaa aayannu preminchenu. pelli chesukunte aayanne pellaadaalani nirnayam kuudaa chesukunnanu. kaanii, vidhi vakrinchindi..." subhadra appatike varudhinee pravaraakhyula photo chudane chusindi. aamekedo mukhyamaina paayintu appude gurtukochinattu ventane anesindi. "inka cheppakkarledu. ee photo chudatamtote naakantaa ardhamaipoyindi. jyoti-lee podam!" antuu albam akkada paresi jyotini chetto levadeesindi. pankajam kallallo neellu tirigeyi. gontu poodukupogaa "subhadra gaaruu" annadi.
 
 "chaalu challe! nee naatakaalinka kattipettu. nuvvevaro emito telusukokunda ravadam naade tappu. evartho tammudni premalo dinchi, mosanchesi vaadi bratuku paaduchesindani, aa rojullo anukunevaaru. aa punyaatmuraalivi nuvvenani ippudarthamaindi." "aavesapadakandi subhadragaaruu-nee cheppedi puurtigaa vinandi." "inkem vinaali? vaadini preminchinattu natinchi, nadi daatinchi-kotti avamaaninchi pampindi nuvvukaaduu?" "avunnene! aa paapishtidaanni nene!" "bangaramlanti tammudu picchivedhavaipoyi desalupattuku tirugutunte-aa digulutone amma naanna poyeru. aa paapaaniki muula kaaranam evaru? nuvvugaaduu?" "nenenandi! nen! cony- naa chetullo emi lekundane anni paapaaluu naa chetula kantukunnayi. adhi cheppadaanike mimmalni pilichenu. aanaadu mee tammudu nadidaati naa kosam vachemundu-mee tammudi praanaalu teesenduku oka bhayankaramaina kutra saagutunnattu telusukunnaanu. sullu tirige nadilo eedhi naa kosam ravadam ataniki sahasame kaavachhu. nannu teesukelle prayatnam chesi vunte khachitamgaa athani praanaalu poyevi. adrushtavasaattu aa kutra naaku telisindi ganaka mee tammudinka batiki vunnadu. aa roju masakacheekati padutundagaa nenu nadi odduki bayaluderenu.
    * * *
 pankajam chebutunna gatam drushya roopamlo saagutondi- vaataavaranam bheetaavahamgaa vundi! aakaasaanni kaarumabbulu kammeseyi. eedurugaali veedhilo janam tufan vastundemonani aandolanagaa vunnaru. digulugaa aakaasamvepu chustunnaru. itnunchi padavalu velladamgaanii, atnunchi raavadamgaanii bandu chesinattu cheppukuntunnaru. pankajam vaalla intimundu pelli pandiri thoranaalatho vundi. petromacsulitlu velugutunnaayi. evaro antunnaru- padavalu bandaite ravalsina bandhuvulu sagammandi raledani- pankajam aa maata vinnadi aina sivudostaadane aasha aame gundello cherigipoledu. padavalaaginaa, pralayame vachina shivudu lekkacheyyadu. tanakosam tappakunda nadiodduki vastaadu. tanani evaruu chudakunda jaagrattapadi pankajam illuvidichi veedhiloki vachindi. oka inti mundununchi vedutunte evaro manushulu eduru vastunnattu pasigattindi. vaalla kantapadakunda dakkovalane uddesamto aame aa inti arugumeeda nakki koochundi. aa manushulu edho padam paadukuntuu vellipoyeru.